Nová Bošáca

Nová Bošáca (hungare Újbosác [UjboŝAc], germane Neuböschitz) estas vilaĝo kaj municipo en Slovakio. 

 Situo 
Nová Bošáca situas en Karpatoj, laŭ flankovojoj. Nové Mesto nad Váhom troviĝas je 15 km.

 Historio 
La unuaj loĝantoj estis rifuĝintoj alvenintaj en la 17-a jarcento. La kampoj apartenis al Bošáca. Dum la 2-a mondmilito batalo okazis inter faŝistoj kaj partizanoj. Oficiale la vilaĝo naskiĝis en 1950. Pli frue nur sporadaj domoj aŭ domaroj estis tie. Ekde 1993 Nová Bošáca apartenas al Slovakio. En 2001 vivis en Nová Bošáca 1220 homoj, (1194 slovakoj). Vilaĝservoj estas kulturdomo, poŝto, lernejo.

 Vidindaĵoj 
 romkatolika preĝejo omaĝe al Cirilo kaj Metodo de 1972
 monumento pri la Slovaka nacia ribelo

Rilataj artikoloj
Březová
Lopeník
Vyškovec
Velký Lopeník

Kategorio:Municipoj en distrikto Nové Mesto nad Váhom
Kategorio:Landlimo de Ĉeĥio kaj Slovakio